Source: http://docplayer.hu/2614466-Akerdes-megvalaszolasakor-nehany-adottsagot-figyelembe.html
Timestamp: 2017-08-20 01:01:40
Document Index: 1458660

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Akérdés megválaszolásakor néhány adottságot figyelembe - PDF
Akérdés megválaszolásakor néhány adottságot figyelembe
Download "Akérdés megválaszolásakor néhány adottságot figyelembe"
1 A HATÁROZATOKBAN KIFEJEZÉST KAP A MAGYAR GAZDASÁG TEHERBÍRÓ KÉPESSÉGÉNEK SZÁMÍTÁSBA VÉTELE H A R M A T H Y A T T I L A A L K O T M Á N Y B Í R Ó V A L H A L M A I G Á B O R É S T O R D A I C S A B A B E S Z É L G E T Hogyan ítéli meg az Alkotmánybíróság gyakorlatának szakmai visszhangját? Mi lehet az oka annak, hogy nem alakultak ki azok a szakmai fórumok, ahol az alkotmánybírák és a jogtudomány képviselôi érdemi szakmai diskurzust alakíthatnának ki? Kívülrôl úgy tûnik, mintha az Alkotmánybíróság nehezen ereszkedne le az elefántcsonttoronyból, hogy meghallja a szakma érveit. A jogtudomány próbálkozásaira, mint például Sajó András kritikájára a Bokros-csomagos határozatok kapcsán, inkább bezárkózás, sértôdés volt a reakció. Egyáltalán milyen párbeszéd fér bele a szükséges függetlenség kereteibe? Akérdés megválaszolásakor néhány adottságot figyelembe kell venni. A szerepet játszó egyik tényezô az, hogy az Alkotmánybíróság 1990 óta mûködik. Tizenöt év egy intézmény történetében nagyon rövid idô. Különösen így van ez abban az esetben, ha a kérdéses intézménynek nem volt elôdje. Ilyen körülmények között minden tekintetben az alapokat kellett építeni, beleértve az olyan technikai kérdéseket, mint az iratkezelés. Az átalakulás folyamatában lévô rendszer keretei között kellett alapvetô elvi kérdésekben állást foglalni olyan alkotmány alapján, amelyet alkotói sem tekintettek véglegesnek. Nem lehet csodálkozni azon, hogy ilyen körülmények között az intézmény elsôsorban a saját problémáival volt elfoglalva és nem sok energiája maradt a külsô kapcsolatokra. A mûködés elsô évei után a feladatok lassan változtak, de a munka alapozó jellege megmaradt, mert lényeges új kérdések jelentkeztek. Ezek közül Magyarországnak az Európai Unióhoz való csatlakozását említem csak meg. Az Európai Unió tagállamainak alkotmánybíróságai évek óta konferenciák sorozatán elemzik, vitatják a tevékenységüket érintô, az unióval kapcsolatban felmerülô kérdéseket. Az Alkotmánybíróság létrehozása óta eltelt rövid idôszaknak azonban van egy másik vonatkozása is. Nemcsak azt kell figyelembe venni, hogy az alkotmánybírák mivel vannak elfoglalva és mennyire törekednek a külsô kapcsolatok építésére, hanem azzal is számolni kell, milyen módon foglalkozik a szakmai közvélemény az Alkotmánybíróság mûködésével. Ebben a viszonylatban is lényeges szerepe van a mûködés rövid idôtartamának. A szakma túlnyomó része mindennapos munkájában ritkán találkozik az Alkotmánybírósággal olyan módon, hogy közvetlen kapcsolatba kerülne azzal. A sokszor nagyon igényesen elkészített beadványok mellett gyakran észlelni lehet az Alkotmánybíróság mûködésének alapkérdései tekintetében fennálló tájékozatlanságot is. Lényeges szerepe van annak is, hogy a szakmai közvéleménynek hozzá kell szoknia az alkotmány megváltozott jelentôségéhez, ahhoz, hogy az alkotmány nem politikai deklarációk gyûjteménye, hanem olyan jogszabály, amely mindenkinek a jogviszonyait alapvetôen meghatározza. Úgy tûnik, hogy a jogászi szakmának ma még csak egy nagyon szûk rétege foglalkozik komolyan alkotmányjogi kérdésekkel és az Alkotmánybíróság tevékenységével. Úgy gondolom, arról sem szabad elfeledkezni, milyen a közfelfogás, hogyan értékelik a szakmai vitákat. A rendszerváltást megelôzô évtizedek alatt a folyóiratokban, egyéb publikációkban szakmai vita nagyon kevéssé alakult ki. Ha bírálatok elhangzottak, azt jelentôs részben politikai támadásnak tekintették. A bírálatoknak ez az értékelése nem tûnt el a rendszerváltozás óta. A szakmai közélet alakulásának elemzése nem feladata ennek a beszélgetésnek, de annyi megjegyezhetô, hogy számos tényezô hatására, sajnálatos módon a szakmai kapcsolatok nagyon meglazultak, gyakran politikai értékelés befolyásolja a szakmai megnyilvánulásokat is. Az Alkotmánybíróság határozatainak nagyon szûk körét illetôen és ritkán érkeznek szakmai észrevételek. Akkor, amikor az Alkotmánybíróság tevékenysége minden jogágra kiterjed, a jog egészét átfogja, elgondolkodtató, hogy milyen körre korlátozódnak az észrevételek. Számos olyan alapvetô kérdés, mint a közjogi érvénytelenség, említésre sem kerül. A kérdés megítéléséhez azt is figyelembe kell venni, hogy az Alkotmánybíróság tagjai nem bocsát- F U N D A M E N T U M / S Z Á M I N T E R J Ú / 6 7
2 koznak a meghozott határozatok vitatásába. A határozat indokolását igyekeznek meggyôzôen kidolgozni. Ha azonban az egyes bírák tovább igyekeznének magyarázni a határozatot viták során, akkor már olyan érveket hoznának fel, amelyek nem a többi bírákkal egyeztetett álláspontot fejeznék ki. A szakmai közvélemény sem tudja, hogy a bonyolultabb kérdésekben hozott határozatot gyakran hét-nyolc tervezet sok órán keresztül folytatott vitája elôzi meg. Az elvi tételek tekintetében fennálló nézeteltérések nem mindig tükrözôdnek a különvéleményekben, párhuzamos indokolásokban sem, és a nehezen kialakított többségi álláspontoktól való eltérés veszélyével járna a bírák által utólag adott egyéni értelmezés. A feltett kérdés azonban engem régen foglalkoztat, hadd tegyek még egy megjegyzést. Nem voltam tagja az Alkotmánybíróságnak a létrehozatalát követô elsô kilenc év alatt. Ennek ellenére mûködését, határozatait, legalábbis a magam területe, a polgári jog vonatkozásában, igyekeztem figyelemmel kísérni. Nagyra értékeltem az Alkotmánybíróság által elért eredményeket. Ez nem jelentette azt, hogy több esetben ne lett volna más a véleményem, mint ami a határozatokban megjelent. Ebben az idôszakban azonban különbözô tisztségeket viseltem: az ELTE Állam- és Jogtudományi Karának dékánja, majd a Magyar Tudományos Akadémia fôtitkár-helyettese, késôbb alelnöke voltam. Tapasztalatból tudom, hogy hiába próbálja az ember a kizárólag egyéni, kutatói álláspontját kifejteni, a nyilatkozat értelmezésénél sokan nem függetlenítik az egyéni véleményt a tisztségtôl. Nem akartam ártani a mindenképpen támogatást érdemlô Alkotmánybíróság tekintélyének vitatkozó vélemények megjelentetésével. Ezért inkább szûk körben, például tanszéki beszélgetés során mondtam el véleményemet, ahol senkiben nem merülhetett fel a támadás gondolata. Nem is feltétlenül konkrét ügyek magyarázatára gondolunk, hanem olyan vitákra, amilyet például az amerikai Legfelsô Bíróság két bírája, Antonin Scalia és Stephen Breyer folytatott az amerikai alkotmányjogászok egyesületében a külföldi jog szerepérôl az alkotmányos esetek eldöntésében, azt követôen, hogy a bíróság egy harmadik tagja, Ruth Bader Ginsburg nagy hatású nyilvános elôadást tartott a témában. A beszélgetést nemrégiben az International Journal of Constitutional Law szerkesztett formában közölte. Én is úgy gondolom, hogy számos kérdésben, megfelelô fórumon, hasznos volna beszélgetni a felmerülô kérdésekrôl. A vélemények kölcsönös megismerésére nem a folyóiratokban vagy nagyobb létszámú rendezvényeken lefolytatandó vitát tartom a legcélszerûbbnek. Kár, hogy tudomásom szerint nem alakult ki eddig ilyen gyakorlat. Azonban nemcsak az Alkotmánybírósággal nincs rendszeres kapcsolatuk a jog elméleti kérdéseivel foglalkozóknak, hanem a bíróságokkal sincs. A Legfelsôbb Bírósággal megszûnt a rendszeres véleménycserének az a formája is, amely korábban fennállt azáltal, hogy elméleti szakemberek részt vettek a Legfelsôbb Bíróság kollégiumi tanácskozásain. Én sok éven keresztül vettem részt a Legfelsôbb Bíróság polgári kollégiumának és gazdasági kollégiumának az állásfoglalásokat, elvi döntéseket elôkészítô vitáiban, sôt régebben a Fôvárosi Bíróság egyes kollégiumi ülésein is. Sajnálom, hogy a rendszerváltozás után az ilyen együttmûködés nem fejlôdött, hanem megszakadt. Mindezt azért jegyeztem meg, mert szeretném, ha nemcsak az Alkotmánybíróság viszonylatában, hanem a jogalkalmazás egésze tekintetében erôsödnének a szakmai kapcsolatok, az adott viszonyoknak megfelelô formákban sor kerülne a bennünket közösen foglalkoztató, lényeges elvi kérdések megvitatására. Hogyan látja az alkotmánybíráskodás szerepét a gazdasági alkotmányosság kérdései körében tizenöt évvel a rendszerváltás után? Egyes külföldi szerzôk, például Cass R. Sunstein, arra figyelmeztetnek, hogy nagyon fontos az egyidejû átalakulás a piacgazdaság, a demokrácia és a jogállamiság területén. Ô és Bruce Ackerman is arra hívta fel a figyelmet, hogy az átalakulásra nem korlátlan ideig áll nyitva az idôablak. Hogyan értékeli, a magyar rendszerváltásnak mennyire sikerült megvalósítania ezeket az átalakulásokat, mindenekelôtt a piacgazdaságra való átmenetet? Az átfogó témakörrôl nagy tanulmányokat kellene válaszként megírni. A beszélgetés keretei között csak egyes kérdéseket említek meg. Ackermannak az alkotmányozási idôpontról szóló elgondolását sokan vitatják. Nemrégen jelent meg az International Journal of Constitutional Law címû folyóirat különszáma, amelyben különbözô szerzôk az európai alkotmány megalkotásának problémáival foglalkoznak. A szerzôk közül többen kitérnek Ackerman elképzelésére. Amerikai elméleti szakemberek is vitatják ezt a tételt. Tushnet például arra mutat rá, hogy Ackerman az amerikai történelembôl indult ki, és álláspontja más országok sajátosságait nem veszi figyelembe. Calabresi a Harvard Law Review-ban több mint tíz évvel ezelôtt megjelent érdekes tanulmányában még az amerikai vi- 6 8 / I N T E R J Ú F U N D A M E N T U M / S Z Á M
3 szonyok között is csak korlátozottan alkalmazhatónak látja Ackerman véleményét, azért, mert az az alkotmánymódosításokra nincs tekintettel, holott ezeknek is nagy a jelentôségük és az alkotmányozás sajátos esetét jelentik. A német alkotmányjog egyik tekintélyes képviselôje, Grimm, az európai országok alkotmánytörténetének példáit felsorolva vonja kétségbe Ackerman álláspontjának általános elfogadhatóságát. Grimm egyébként megemlíti ezzel kapcsolatban azt az alkotmányjogi és európai jogi irodalomban az utóbbi idôben ismételten megjelenô igényt, hogy fejleszteni kell a közjogi jogösszehasonlítást; a közjog területén ugyanis kevesebb figyelmet fordítottak az összehasonlításra, mint a polgári jogban. Úgy tûnik, hogy az alkotmányozás feltételeinek az egyes országok sajátosságainak, a közös vonásoknak az elemzésén is alapuló vizsgálatára valóban szükség volna az állásfoglaláshoz. A feltett kérdésre adandó válasz nem foglalható össze annyival, hogy a rendszerváltozás idôszakában rövid ideig lehetett volna új alkotmányt kidolgozni, és mivel ez a rövid idô lezárult, az új alkotmány megalkotása vagy átfogó, elvi alapú módosítása nem lehet napirenden. Bár a jelenlegi idôszakban ilyen feladat elvégzésére a szükséges feltételek hiányoznak, a kérdés vizsgálatát nem csak az Európai Unió alkotmányával összefüggésben nem lehet tárgytalannak tekinteni. Anélkül, hogy védelmünkbe vennénk Ackerman tézisét, a Fundamentumnak 2003-ban adott interjújában leginkább amiatt bírálta a magyarországi alkotmánybírósági alkotmányozást, hogy annak eredményei jóval sérülékenyebbek, mint a hagyományos alkotmányozáséi, és úgy tûnik, ezt a félelmet a Sólyombíróság utáni idôszak némileg igazolta is. Tudomásom szerint Ackerman az egyik legtekintélyesebb alkotmányjogász az USA-ban, a véleményét tehát alaposan vizsgálni kell. A kifejtett álláspontnál egyelôre engem csak az összehasonlító jog területén szerzett tapasztalat gondolkodtat el. Ez a tapasztalat ugyanis maximális óvatosságra neveli az embert a saját jogának a megítélésénél is, de még inkább egy másik ország jogfejlôdésének jellemzésekor. Ha az ember nem ismeri a kérdéses ország nyelvét, történelmét, adottságait, nem tudja elemezni a jelenségek sokaságából kirajzolódó tendenciát, hanem csak egyes tüneteket észlel, akkor kérdéses, hogy benyomásai megalapozottak-e. Engem hosszabb idô óta érdekel a jog fejlôdésében hosszú távon, közép- és rövid távú idôsíkon kialakuló változások kérdése, és ebben erôsen befolyásolt a Nobel-díjas gazdaságtörténész, Kuznets több mûve. Ugyanígy a rendszer egészében, a múlt által jelentôsen befolyásolt intézményrendszerrel való összefüggésben történô elemzés szükségességét emelte ki a szintén Nobel-díjas North a néhány évvel ezelôtt a rendszerváltás tapasztalatairól szóló cikksorozathoz írt bevezetôjében a Journal of Institutional and Theoretical Economics címû folyóiratban. Az én munkáim inkább ezt az irányt próbálják követni. A kérdés másik részére, az alkotmánybíráskodás feladatára áttérve, itt is elmondható, hogy hosszabb elemzést igényel a téma. Az Alkotmánybíróság tevékenységében az elmúlt tizenöt év alatt eltérô feladatok álltak elôtérben. Az elsô idôszakban a demokratikus átalakulásban való közremûködés, gazdasági téren az új gazdasági rendszerre való áttérés elôsegítése jelentkezett elsôdlegesen az elbírálásra váró ügyekben. Fontos volt az Alkotmánybíróság szerepe a privatizációval kapcsolatos ügyekben is. Annak ellenére, hogy viszonylag hosszabb idô telt el a rendszerváltozás óta, gazdasági területen, ha nem is sûrûn, de még mindig felmerülnek az átalakulás kérdései (például a földtulajdonnal kapcsolatban). Jelenleg is van több olyan, alkotmányjogi vonalon jelentkezô kérdés, amely, ha nem is kizárólagosan a gazdasági rendszer átalakulásának problémája, azzal összefüggésben áll. Az egyik ilyen nagy téma a privatizáció, az állam szerepe. Valóban, nagy kérdés, vajon alkotmányosan értékelhetô-e a magántulajdon és a köztulajdon aktuális aránya Magyarországon. Húzható-e olyan határ, amelyen túl a privatizáció mértéke vagy bizonyos tulajdoni tárgyak magánosítása ellentétes az alaptörvénnyel, illetve alkotmányosan kifogásolható lenne-e a köztulajdon egy bizonyos mértéken túl? Itt most nem arra utalok, hogy alkotmányossági kérdés is lehet, milyen körben maradjon meg az állami tulajdon. Ehelyett arra a Magyarországon még kevésbé vizsgált problémára célzok, hogy különbözô állami tevékenységeknek magántevékenységgé válása milyen következményekkel jár. Több európai országban, így különösen Angliában, közjogászok már évtizedek óta tárgyalják azokat a következményeket, amelyek annak eredményeként jelentkeznek, hogy a korábban közjogi szabályozás alá esô tevékenységek a piac által vezérelt vállalkozások körébe tolódnak át. Ezzel a változással ugyanis az állampolgárok jogait védô garanciális közjogi szabályok alkalmazása tárgytalanná vagy kérdésessé válik. Ilyen kérdésekkel is foglalkozik például Terence Daintith. F U N D A M E N T U M / S Z Á M I N T E R J Ú / 6 9
4 És a szervezeti pluralizmusnak a közigazgatásban megnyilvánuló ugyanezen problémájával foglalkozott a Fundamentum hasábjain Alasdair Roberts is az információs jogok vonatkozásában, arra a következtetésre jutva, hogy az alkotmányos követelményeket ki kell terjeszteni a közfeladatot ellátó magánszervezetekre. Az egyik angol közjogi folyóiratban például néhány hete olvastam egy cikket arról, hogy a helyi piac rendjének biztosítását vállalkozónak engedték át, aki egyik elsô lépésével megszüntette a csökkent munkaképességûek számára biztosított korábban közjogi szabályok által a felmondással szemben védett árusítási jogosultságot. Az elmúlt évek magyar alkotmánybírósági ügyeibôl csak példaként említem meg a sportpályák nem rendôrség által végzett biztonsági ellenôrzésével, az ott alkalmazott személyi adatkezeléssel, továbbá az üzletek, bankok vagyonvédelmi ellenôrzési rendszerével kapcsolatban felmerült alkotmányjogi kérdéseket. Ezekben az ügyekben problémát jelentett, hogy az üzleti vállalkozás által végzett tevékenységek jogi szabályozásában mennyiben érvényesül az alapvetô jogok védelme. Ehhez képest a mai magyar bírói gyakorlat eléggé egységesnek tûnik az alkotmány és az abból eredô alapvetô jogok magánjogi viszonyokban történô közvetlen alkalmazhatóságának ellenzésében. Sôt még az alaptörvény polgári bíróságok általi alkotmánykonform értelmezésének kötelezettségét sem igen ismeri el, vagyis még a mittelbare Drittwirkung német doktrínáját is elveti. Külön problémakör a médiumok sajátos piaci viszonyai között a verseny, a szólásszabadság, az emberi méltóság eltérô követelményeinek egyeztetése. A felfogások különbözôségét jól mutatta az Emberi Jogok Európai Bíróságának a múlt évben a Caroline von Hannover-ügyben hozott határozata, amelyet Németországban sokan megütközéssel fogadtak és a szakfolyóiratokban azóta is elemeznek. Ez a megütközés talán igazolható is, ha visszatekintünk a Lingens- vagy a Castells-üggyel indult, a Dalban-döntésig tartó, egyébként a magyar Alkotmánybíróságéval egybevágó, töretlennek tûnô strasbourgi gyakorlatra, amely a közszereplôk esetében a sajtószabadság primátusából indult ki, és amit a Caroline-döntésben mintha felülvizsgált volna a bíróság. De visszatérve a gazdasági alkotmányosság kérdéseihez: Richard Posner szerint a jogrendszerek legfôbb célja a társadalmi jólét maximalizációja. Ha ezt elfogadjuk, akkor a bíróságok feladata, hogy a jog ezen alapvetô gazdasági természetének megfelelôen formálják a gyakorlatot. Mérlegeléseik során költség-haszon elemzéseket kell végezniük, s különbözô gazdasági elveket kell a döntéseikhez segítségül hívniuk, mint például a kockázat minimalizálása, kölcsönösen hasznos cserék támogatása. Ön szerint elfogadható-e a jog ilyen megközelítése? Használhatók-e ezek a gazdasági szempontú mérlegelési elvek más területen? Összeegyeztethetôk lennének-e a magyar bírósági gyakorlat által kidolgozott alapelvekkel? Richard Posner a chicagói iskola egyik képviselôje. Sokat publikál, munkái széles körben ismertek. Számomra azonban ennek az irányzatnak több más képviselôje akiket a magyar olvasókkal már 1984-ben megismertetett a Sajó András által válogatott és szerkesztett, A jog gazdasági elemzése címû tanulmánykötet meggyôzôbb és érdekesebb. A jog gazdasági elemzését fontosnak tartom. Ezért is javasoltam már a rendszerváltás kezdete körüli években az Igazságügyi Minisztériumnak, hogy alkalmazzanak közgazdászt és szociológust is; abban az idôben a minisztérium a jogszabályok elôkészítésén kívül a bírói gyakorlat elemzésében is felhasználhatta ezeket a szakembereket. Azt azonban számításba kell venni, hogy a chicagói iskola csak egy az amerikai jogtudományi irányzatok közül. Eredményeit hasznosítani kell, de ezek nem kizárólagosak. Így például Ackerman a tulajdonjogról írt könyvében a költség-haszon elemzések mellett hangsúlyozza a társadalmi értékek figyelembevételének fontosságát. Az Alkotmánybíróság gyakorlatában a társadalmi értékeknek nagy szerepük van, az alapvetô jogokról szóló szabályok vizsgálatánál ezek elôtérben állnak. A jogszabályok alkotmányosságának vizsgálatánál leegyszerûsítve az a kérdés, hogy az indítványozó által támadott jogszabály ellentétes-e az alkotmánnyal. Nincsen szó tehát gazdaságossági számításról. Azonban nem lehet azt állítani, hogy soha nincs szerepe a gazdasági kérdésnek. A közzétett határozatokban ugyan nem jelenik meg, de azért az Alkotmánybíróság nem egy esetben tájékozódik például statisztikai adatok alapján a tényleges helyzetrôl. A határozatokban is kifejezést kap a magyar gazdaság teherbíró képességének számításba vétele. Jellemzô példák erre a szociális juttatások, támogatások témakörében meghozott határozatok. Külön is érdemes megemlíteni a lakáshoz való jog kérdésében elfoglalt álláspontot. Sajnálom, hogy ez a határozat nem kapott nagyobb figyelmet, mert fontos kérdésrôl volt szó. A francia Alkotmánytanács kimondta a szerény lakáshoz való jogot. A magyar Alkotmánybíróság ezzel szemben 2000-ben, a ma- 7 0 / I N T E R J Ú F U N D A M E N T U M / S Z Á M
5 gyar adottságokra tekintettel, csak azt állapította meg, hogy az államnak a megélhetéshez szükséges minimumot kell nyújtania, a lét alapvetô feltételeirôl való gondoskodás azonban kiterjed hajléktalanság esetén az emberi életet közvetlenül fenyegetô veszélyhelyzet elhárítását szolgáló szállás biztosítására. A külföldi, fôleg német és osztrák tapasztalatok alapján különösen óvatos az Alkotmánybíróság a költségvetés elbírálásakor. Idén száz éve hozta meg az Egyesült Államok Legfelsô Bírósága az elhíresült Lochner-döntést. Ezt követôen, egészen 1937-ig, a Legfelsô Bíróság rendkívül aktív volt a gazdasági tárgyú törvények és rendeletek alkotmányosságának felülbírálatában, így egyes kritikusok szerint a válságban levô amerikai gazdaság és az amerikai gazdaságpolitika irányításában. A New Deal óta azonban egy-két kivételtôl eltekintve az amerikai bírák gazdasági kérdésekben széles mérlegelési jogkört engednek a jogalkotónak, és csak a szabályozás ésszerûségének hiánya esetén tartják fenn a jogalkotás érdemi felülvizsgálatának lehetôségét. Ajogirodalomból megállapíthatóan sajátos története van annak, hogy az amerikai bírói gyakorlat rátért a konkrét, a tárgyalt üggyel kapcsolatban álló számszerû adatok figyelembevételére. A valóban éppen száz évvel ezelôtt, 1905-ben született Lochner kontra New York ítéletben a Legfelsô Bíróság a szerzôdési szabadság elvére hivatkozva alkotmányellenesnek nyilvánította New York államnak a pékek munkaidejét korlátozó törvényét. Egy másik ügyben, melyben Oregon államnak a nôk munkaidejét tíz órában maximáló törvényét vizsgálta a Legfelsô Bíróság, az ekkor még ügyvéd, késôbb híres bíró Brandeis a Lochner-ügyben elfoglalt bírósági állásponttól való eltérés elérése érdekében azzal bizonyította a törvény ésszerûségét, hogy száztíz oldalt meghaladó terjedelmû iratban statisztikai adatokkal igazolta a hosszú munkaidônek a nôi szervezetre gyakorolt káros következményeit. Néhány évvel késôbb, hasonló ügyben, Brandeis munkatársa, Frankfurter, aki késôbb szintén bíró lett, már mintegy ezer oldalas hasonló tényanyaggal bizonyította, hogy nem önkényes állami beavatkozásról van szó. A gyakorlatban ezt követôen nem tekintették elfogadhatatlannak a tényanyagok perekben való használatát. Az újabb összehasonlító jogi irodalom a jogszabályok összevetésén túl fontosnak tartja az országok történelmi, politikai, gazdasági sajátosságainak figyelembevételét, de ezen túlmenôen a kulturális és gondolkodásbeli eltérések szerepét is lényeges tényezônek tekinti. Úgy hiszem, hogy minderre tekintettel kell lenni akkor, amikor az említett módszernek a magyar bírói gyakorlatban való alkalmazási lehetôségeirôl gondolkodunk. A magyar alkotmánybírósági gyakorlat a német gyakorlattal megegyezôen a tulajdont mint az egyéni cselekvési autonómia hagyományos alapját részesíti alapjogi védelemben. Ön szerint megfeleltethetô-e ez az amerikai jogirodalomban fellelhetô, a tulajdon védelmét a személyes szabadsághoz való joggal összekapcsoló gondolatnak? Atulajdonjog körében a polgári jogban is különösen nagy nehézségeket okoz a jog-összehasonlítás. A common law a tulajdonjognál annyira sajátos intézményeket ôrzött meg, hogy ezeknél gyakran nemcsak a megnevezésükre szolgáló szót nem lehet megtalálni, de a megértésükhöz is hosszabb elôtanulmányokra van szükség. A közjog területén végzendô jog-összehasonlítás általános problémáiról pedig már korábban szóltam. Ezért a választ itt is inkább külön tanulmányban látnám megadhatónak, nem néhány mondatban. Ha mégis rövid választ kell adnom, akkor azt mondom, hogy hasonló a megközelítés. A tulajdonhoz való jog alkotmányos védelme azonban számos kérdést vet fel. A nemzetközi szerzôdések alapján is védett tulajdonhoz való jognál ugyanazt a jelenséget lehet észlelni, mint az emberi jogoknál általában. Az azonos kifejezések, azonos szabályok értelmezése a különbözô országokban nem egyforma. Az Európai Unióhoz most csatlakozott országokkal kapcsolatban a német jogirodalomban elismert közjogász professzor fejtette ki, hogy nem lehet az alapvetô értékek közösségérôl beszélni, más szinten áll a védelem ezekben az országokban, mint Nyugat-Európa fejlett államaiban. Talán még erôsebben jelentkezik a jogi kategóriák eltérô felfogása az Európa Tanács tagállamainál, az Emberi Jogok Európai Bírósága elé kerülô ügyekben. De hogy mennyire nem beszélhetünk nyugat-európai konszenzusról sem, annak bizonyítéka, hogy a strasbourgi bíróság a Handyside-ügyben már 1976-ban alkalmazta a margin of appreciation elvét Nagy- Britannia tekintetében, de a Fretté-ügyben, Franciaország esetében még 2002-ben is. Valóban, a különbözô értelmezés nem csak az új és a régi tagállamok viszonylatában észlelhetô. Ezért is lehet az utóbbi években egyre gyakrabban azzal a javaslattal találkozni, hogy a bírók párbeszédét kell kialakítani az egységesebb jogértelmezés érdekében. Részben ez volt a célja az elmúlt évben Ox- F U N D A M E N T U M / S Z Á M I N T E R J Ú / 7 1
6 fordban megrendezett kerekasztal-konferenciának, ahol az USA Legfelsô Bíróságának három bírája, néhány angol bíró, az Európai Unió Bíróságának elnöke és néhány bírája, továbbá az Európai Unió egyes tagállamaiból egy-egy alkotmánybíró vett részt. Ugyanilyen elgondolás alapján szervezte meg a magyar Alkotmánybíróság 2005 tavaszán azt a kerekasztal-konferenciát, ahol az unió bíróságának, az Emberi Jogok Európai Bíróságának, valamint az újonnan csatlakozott országok és néhány régi tagállam alkotmánybíróságának bírái vettek részt. Ezt a véleményegyeztetést szolgálja majd a 2006-ban szintén Budapesten megrendezendô konferencia is. Visszatérve a tulajdonjog magyar felfogására, azt hiszem, hogy itt is sok kérdés vár még tisztázásra. Benyomásom szerint a tulajdonjogra vonatkozó régi felfogás még sok területen megmaradt. Ennek egyik jele az, hogy az Alkotmánybíróság a közelmúltban mulasztásban megnyilvánuló alkotmányellenességet állapított meg azért, mert a kisajátítás szabályait a jogalkotó nem hozta összhangba az alkotmány rendelkezéseivel. Át kell gondolni a közérdekbôl történô tulajdonjog-elvonást és -korlátozást olyan körülmények között, amikor a közszolgáltatások jelentôs részét nem állami szervezetek, hanem gazdasági társaságok nyújtják. Nem eléggé tisztázott a köztulajdon kategóriája; jelenleg a különbözô törvények közötti összhang is kérdéses. Kétséges a pénzre vonatkozó tulajdon értelmezése. Külön vizsgálatot igényel az önkormányzatok tulajdonjoga. A tulajdonjog közérdekû korlátozásának egyes kérdései is tisztázásra várnak. Vitatottak a privatizációval kapcsolatos kérdések. A példálózva felsorolt problémák egyébként nem csak a magyar jogban nem tekinthetôk tisztázottnak, más országok jogában is megtalálhatók. Külön bonyolítja a helyzetet, hogy az Európai Unióban az egységes piacra tekintettel további szempontokat is figyelembe kell venni. Az elmondottakkal azt szerettem volna igazolni, hogy a tulajdonjog körében alapos kutatómunkára van még szükség. 7 2 / I N T E R J Ú F U N D A M E N T U M / S Z Á M